ປະທານບໍລິສັດນ້ຳມັນຣັດເຊຍ ເສຍຊີວິດແລ້ວ
ປະທານບໍລິສັດນ້ຳມັນຣັດເຊຍເສຍຊີວິດ ຍ້ອນຕົກຈາກປ່ອງຢ້ຽມຢູ່ຊັ້ນທີ 6 ຂອງໂຮງໝໍແຫ່ງໜຶ່ງ.
ວັນທີ 1 ກັນຍານີ້, BBC ໄດ້ລາຍງານວ່າ, ທ່ານ Ravil Maganov ທ່ນ ລາວິວ ມາການອຟ, ອາຍຸ 67 ປີ, ປະທານຄະນະກຳມະການບໍລິສັດນ້ຳມັນຍັກໃຫຍ່ Lukoil ຂອງລັດເຊຍ,
ໄດ້ເສຍຊີວິດພາຍຫຼັງຕົກຈາກປ່ອງຢ້ຽມຂອງໂຮງໝໍສູນກາງມົສກູ, ເຊິ່ງເປັນບ່ອນທີ່ທ່ານ Maganov ພວມຟື້ນຟູ. ນັບເປັນຜູ້ບໍລິຫານທຸລະກິດລະດັບສູງຫຼ້າສຸດຂອງຣັດເຊຍ. ເປັນການເສຍຊີວິດທີ່ລຶກລັບ.
ຂະນະທີ່ບໍລິສັດນ້ຳມັນຍັກໃຫຍ່ລຸກອອຍ ຍືນຍັນການເສຍຊີວິດຂອງ ທ່ານ ມາການອຟ ແຕ່ລະບຸພຽງວ່າ ທ່ານມາການອຟ ເສຍຊີວິດ ຍ້ອນອາການເຈັບປ່ວຍຮຸນແຮງ
ບໍ່ໄດ້ລະບຸຈາກການຕົກຈາກຕຶກທີ່ສູງ, ພ້ອມດຽວກັນຍັງຍ້ອງຍໍຄວາມສາມາດດ້ານການບໍລິຫານ ທີ່ສາມາດພັດທະນາເຮັດໃຫ້ບໍລິສັດ ລຸກອອຍ ສາມາດເປັນບໍລິສັດພະລັງງານລາຍໃຫຍ່ທີ່ສຸດໃນໂລກ.
ມິຄລິບ
ແຫຼ່ງຂໍ້ມູນ: BBC